OpenLLM-France/wikimedia huggingface dataset:
# Juana García Ugalde y Alcázar

Juana Ramona García Ugalde y Alcázar (Madrid, 23 de juny de 1764–?) va ser una actriu espanyola.
Va néixer a Madrid el 23 de juny de 1764, batejada a la parròquia de San Sebastián. Era filla dels actors i còmics valencians José García Ugalde «El redentor» i Mariana Alcázar Peña, que van tenir altres filles també actrius o cantants.
Començà a treballar el 1780 amb la companyia de Martínez i Ponce, on va estar-se fins a 1783. En primer lloc interpretà el sainet de costums La cómica inocente, fet especialment per donar-la conèixer. Tanmateix, el seu èxit va ser escàs o nul, i això va obligar-la a marxar a Cadis durant un temps. A la seva tornada el 1784, va entrar a la companyia d'Eusebio Ribera, on va esdevenir primera actriu o dama el 1787 amb la jubilació de Pepa Figueras. Des de llavors interpretà diversos papers, destacant el de doña Isabel a El viejo y la niña i el de doña Mariquita a La comedia nueva o El café, ambdues obres de Leandro Fernández de Moratín, que li van valer els elogis i aplaudiment del mateix autor. A partir de 1790 i 1791 va haver de competir de forma renyida amb la segona actriu de la companyia, Rita Luna, la qual finalment va fer-se amb el lloc de García Ugalde el 1795, cosa que la va obligar a marxar a províncies. Traslladada de nou a Cadis, es jubilà el 1804.
Afirma Emilio Cotarelo, malgrat els elogis de Moratín, que les qualitats artístiques de García Ugalde van ser mitjanes, mentre que alhora es va afirmar que l'actriu va destacar més per la seva imatge que no pas per les habilitats.

## Referències

* ↑ Fernández García, Matías. Parroquía madrileña de San Sebastián: algunos personajes de su archivo (en castellà). Madrid: Caparrós Editores, 1995, p. 318.
* 1 2 3 4 Román Fernández, Manuel. «Juana García Ugalde y Alcázar» (en castellà). Diccionario biográfico electrónico. Reial Acadèmia de la Història. [Consulta: 18 abril 2021].
* ↑ Palacios Fernández, Emilio. «Noticia sobre el parnaso dramático femenino en el siglo XVIII» (en castellà). Biblioteca Virtual Miguel de Cervantes, 2008. [Consulta: 18 abril 2021].
* ↑ Segismundo (en castellà). vol. 8. Madrid: CSIC i Patronato Marcelino Menéndez Pelayo, 1972, p. 178, 181.
* 1 2 3 4 5 6 7 Sánchez Estevan, Ismael. Rita Luna (en castellà). Madrid i Buenos Aires: Renacimiento, 1915, p. 230-231. Arxivat 2019-03-03 a Wayback Machine.
* 1 2 3 Gómez García, Manuel. Diccionario Akal de Teatro (en castellà). Madrid: Akal, 1998, p. 349.
* 1 2 3 Martín Valverde, José María. María del Rosario Fernández. La Tirana (1755-1803). Una actriz en la época de Carlos III (en castellà). Sevilla: Junta de Andalucía i Fundación José Manuel Lara, 2018, p. 396.
* ↑ Salcedo y Ruiz, Ángel. La Literatura Española (en castellà). Madrid: Casa Editorial Calleja, 1916, p. 246, 248.
# José Antonio Jubera Martínez

José Antonio Jubera Martínez o Toño Jubera (Logronyo, 14 de juliol de 1974) és un exfutbolista riojà, que jugava com a defensa.

## Trajectòria esportiva

Format al planter del CD Logroñés, la mala marxa del seu equip la temporada 94/95 va fer que el pujaren del filial. Eixe any va jugar 28 partits en Primera, i tot i que el seu equip va ser el cuer, Jubera va ser una de les notes positives del conjunt riojà. A partir d'eixe moment, el defensa esdevé titular al conjunt logronyesista, tant en Primera com a Segona Divisió.
Després de jugar la 99/00 al Granada CF de Segona B, a l'any següent retorna a la categoria d'argent, a les files de la SD Compostela, amb qui jugaria 38 partits. Els gallecs perden la categoria i el riojà marxa al Gimnàstic de Tarragona, on es repeteix la història: és titular i el seu club baixa a Segona B.
L'estiu del 2002 fitxa pel Terrassa FC. Compleix una bona primera temporada, però una greu lesió al genoll esquerre obliga a retirar-se el 2004.
En total, Toño Jubera ha sumat més de 250 partits de lliga entre Primera i Segona Divisió, 150 d'ells amb el CD Logroñés.

## Enllaços externs

* Fitxa de Jubera
* Toño Jubera, pasado, presente y futuro Arxivat 2008-06-29 a Wayback Machine.
# Julia (llenguatge de programació)

Julia, en ciència de la computació, és un llenguatge de programació dinàmic d'alt nivell adreçat a l'anàlisi numèrica però també es pot considerar com un llenguatge de propòsit general. Julia implementa un compilador sofisticat, execució en paral·lel, precisió numèrica i una biblioteca de funcions matemàtiques extensa (àlgebra lineal, generació de nombres aleatoris, processament de senyal i de cadenes de caràcters).

## Característiques del llenguatge

Les principals característiques són :
* Funcionalitat de dispatch múltiple: habilitat de definir el comportament de les funcions mitjançant combinació d'arguments.
* Tipus de dades dinàmics.
* Manegador de paquets.
* Funcions tipus C i Python.
* Computació distribuïda i paral·lela.
* Llicència MIT: lliure i codi obert.

## Comparativa amb altres llenguatges

El següent benchmark s'ha obtingut en un microprocessador d'un sol nucli Intel(R) Xeon(R) CPU E7-8850 2.00GHz CPU amb 1TB of 1067MHz DDR3 RAM, corrent sobre Linux :
| | Fortran | Julia | Python | R | Matlab | Octave | Mathe-matica | JavaScript | Go | LuaJIT | Java |
| fib | 0.70 | 2.11 | 77.76 | 533.52 | 26.89 | 9324.35 | 118.53 | 3.36 | 1.86 | 1.71 | 1.21 |
| parse_int | 5.05 | 1.45 | 17.02 | 45.73 | 802.52 | 9581.44 | 15.02 | 6.06 | 1.20 | 5.77 | 3.35 |
| quicksort | 1.31 | 1.15 | 32.89 | 264.54 | 4.92 | 1866.01 | 43.23 | 2.70 | 1.29 | 2.03 | 2.60 |
| mandel | 0.81 | 0.79 | 15.32 | 53.16 | 7.58 | 451.81 | 5.13 | 0.66 | 1.11 | 0.67 | 1.35 |
| pi_sum | 1.00 | 1.00 | 21.99 | 9.56 | 1.00 | 299.31 | 1.69 | 1.01 | 1.00 | 1.00 | 1.00 |
| rand_mat_stat | 1.45 | 1.66 | 17.93 | 14.56 | 14.52 | 30.93 | 5.95 | 2.30 | 2.96 | 3.27 | 3.92 |
| rand_mat_mul | 3.48 | 1.02 | 1.14 | 1.57 | 1.12 | 1.12 | 1.30 | 15.07 | 1.42 | 1.16 | 2.36 |
Resultats relatius a codi compilat en llenguatge C (factor=1). Com més baixa és la xifra, millor és la velocitat.

## Vegeu també

* Llenguatge de programació dinàmic
* Llenguatge de programació de propòsit general

## Referències

* ↑ «Julia Scientific Programming | Coursera» (en anglès). www.coursera.org. [Consulta: 17 maig 2017].
* ↑ Economics, Quantitative. «Part 1: Programming in Julia» (en anglès). lectures.quantecon.org. Arxivat de l'original el 2016-11-19. [Consulta: 17 maig 2017].
* ↑ «A review of the Julia programming language» (en anglès). danluu.com. [Consulta: 17 maig 2017].
* ↑ «The Julia Lab» (en anglès). mit.edu. [Consulta: 17 maig 2017].
* ↑ al., Jeff Bezanson, Stefan Karpinski, Viral Shah, Alan Edelman, et. «The Julia Language» (en anglès). julialang.org. [Consulta: 17 maig 2017].
# Jules Buysse

Jules Buysse (Wontergem, Deinze, Flandes Oriental, 13 d'agost de 1901 - 31 de desembre de 1950) va ser un ciclista belga que va ser professional entre 1925 i 1932. En el seu palmarès destaca la victòria en la primera etapa del Tour de França de 1926 que li serví per vestir el mallot groc de líder durant 2 etapes. Els seus germans Marcel i Cyriel també foren ciclistes professionals, així com els seus nebots Marcel, Norbert i Albert.

## Palmarès

* 1925
** 10è a la Volta a Euskadi
* 1926
** Vencedor d'una etapa al Tour de França
** 9è a la París-Brussel·les

### Resultats al Tour de França

* 1925. 15è de la classificació general
* 1926. 9è de la classificació general. Vencedor d'una etapa. Porta el mallot groc durant 2 etapes
* 1932. 40è de la classificació general

## Referències

* 1 2 «BUYSSE Jules». [Consulta: 7 novembre 2022].
* ↑ Archives, Cycling. «Jules Buysse» (en anglès). [Consulta: 7 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Jules BUYSSE» (en italià). [Consulta: 7 novembre 2022].

## Enllaços externs

* Palmarès de Jules Buysse (neerlandès)
# John Bell (explorador)

John Bell (ca. 1799 – 24 de juny de 1868) va ser un explorador i governador de la Companyia de la Badia de Hudson.
El 1839 va ser enviat a explorar la terra a l'oest del riu Mackenzie. Amb l'ajuda d'Alexander Kennedy Isbister va establir Fort McPherson, al riu Peel, no gaire lluny del Mackenzie, als Territoris del Nord-oest, i va explorar el Peel en el que avui és el Yukon.
El 1845 va creuar les muntanyes fins a la conca del riu Yukon, descendint pel riu Rat fins a la seva confluència amb el riu Porcupine. Al riu Rat se li canvià el nom pel de riu Bell en honor seu. Després gestionar el comerç de pells al Fort McPherson fins al 1845, va tornar al Riu Bell, i va seguir el Porcupine fins a la seva unió amb el Yukon, on establí Fort Yukon. Allà preparà el Yukon pel comerç, el qual va resultar ser molt lucratiu per a la Companyia de la Badia de Hudson i serví per reclamar pel Canadà l'actual territori del Yukon.
Va estar involucrat en l'organització de l'expedició que entre 1848 i 1849 va dur John Rae a la recerca de Sir John Franklin i la seva expedició, i va continuar treballant al Districte de Mackenzie per la Companyia de la Badia de Hudson fins al 1860. Després de retirar-se de l'empresa, es retirà a Saugeen, Ontario fins a la seva mort.

## Referències

* ↑ Biography at the Dictionary of Canadian Biography Online
# John Bell

John Bell (Edimburg, 12 de maig de 1763 - Roma, 15 d'abril de 1820) fou un cirurgià escocès, professor d'anatomia i de cirurgia a Edimburg i un dels caps de l'escola de cirurgia britànica de final del s XVIII. Va fer estudis sobre la musculatura llisa de l'urèter i sobre les tècniques de lligadura quirúrgica de les artèries.

## Referències

* ↑ «John Bell». Gran Enciclopèdia Catalana. Barcelona: Grup Enciclopèdia Catalana.
# José Mojica Camejo

* No confondre amb José Mojica, religiós, actor i tenor mexicà
José Antonio Mojica Camejo (Artemisa, 16 d'agost de 1987) és un ciclista cubà. Professional des del 2016 amb l'equip Start Vaxes.

## Palmarès

* 2015
** Campió de Cuba en ruta
** Campió de Cuba en contrarellotge
* 2016
** Campió de Cuba en ruta

## Referències

* ↑ «José Mojica, ¿la nueva revelación del ciclismo?». cubahora.cu, 01-03-2015 [Consulta: 6 desembre 2017].
* ↑ «Ciclista cubano José Mojica es contratado por el club argentino Start Ciclying». cibercuba.com [Consulta: 6 desembre 2017].
* ↑ «José Mojica». procyclingstats.com. [Consulta: 6 desembre 2017].

## Enllaços externs

* Fitxa a sitiodeciclismo.net
* Fitxa a cyclebase.nl
# José Miñones Bernárdez

José Miñones Bernárdez més conegut com a Pepe Miñones (Corcubión, La Corunya, 1 de maig de 1900 - La Corunya, 2 de desembre de 1936) va ser un advocat, empresari i polític republicà gallec. Membre del Partit Radical primer i d'Unió Republicana després, va ser diputat per la província de La Corunya durant les dues últimes legislatures de la Segona República Espanyola.

## Biografia
### Carrera política

Militant del Partit Republicà Radical, va ser elegit diputat per la província de La Corunya en les eleccions generals de 1933.
Seguidor de Martínez Barrio, va passar amb ell al Partit Radical Demòcrata i després a Unió Republicana, per les sigles de la qual va ser elegit diputat a les eleccions generals de 1936, en les candidatures del Front Popular, per la mateixa circumscripció. En aquestes eleccions, va obtenir 153.867 vots de 294.253 emesos, sent Emilio González López d'Izquierda Republicana el candidat més votat de la seva circumscripció. A les Corts defensà l'ampliació de la línia ferroviària a Galícia.

### Guerra Civil

El juliol del 1936 va ser fet presoner pels revoltats a La Corunya, empresonat, condemnat a mort i al pagament d'una multa d'un milió de pessetes. A més, se li van expropiar totes les seves empreses, una de les quals, Electra Popular De la Corunya es va fusionar amb la Fàbrica de Gas i Electricidad del franquista Pedro Barrié de la Maza, donant lloc a Unión Fenosa.
Va ser afusellat en el camp de la rata de la Corunya, el 2 de desembre de 1936.

## Referències

* ↑ Congrés dels Diputats: Índex Històrio de Diputats 1810-1977 Consultat el 8 de març de 2012.
* ↑ Eleccions 16.2.1936 Consultat el 6 de març de 2012.

## Enllaços externs

* El tren que no llega a la Voz de Galicia
* Fitxa del Congrés dels Diputats (castellà)
# Kapaa

Kapaa és una concentració de població designada pel cens dels Estats Units a l'estat de Hawaii. Segons el cens del 2000 tenia 9.472 habitants.

## Demografia

Segons el cens del 2000, Kapaa tenia 9.472 habitants, 3.129 habitatges, i 2.281 famílies La densitat de població era de 374,98 habitants per km².
Dels 3.129 habitatges en un 40,6% hi vivien nens de menys de 18 anys, en un 51,1% hi vivien parelles casades, en un 15,0% dones solteres, i en un 27,1% no eren unitats familiars. En el 20,4% dels habitatges hi vivien persones soles el 6,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,99 i el nombre mitjà de persones que vivien en cada família era de 3,44.
Per edats la població es repartia de la següent manera: un 29,8% tenia menys de 18 anys, un 7,7% entre 18 i 24, un 29,3% entre 25 i 44, un 22,8% de 45 a 64 i un 10,4% 65 anys o més.
L'edat mediana era de 35,2 anys. Per cada 100 dones hi havia 98,16 homes. Per cada 100 dones de 18 o més anys hi havia 94,87 homes.
La renda mediana per habitatge era de 39.448 $ i la renda mediana per família de 45.878 $. Els homes tenien una renda mediana de 30.129 $ mentre que les dones 25.680 $. La renda per capita de la població era de 16.878 $. Aproximadament el 14,1% de les famílies i el 15,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kapaa». American Fact Finder. Oficina del Cens dels Estats Units, 15-09-2010. Arxivat de l'original el 2020-02-14. [Consulta: 18 setembre 2010].
* ↑ «Geographic Comparison Table-Kapaa». American Fact Finder. Oficina del Cens dels Estats Units, 15-09-2010.
# Justiniano Martínez Medina

Justiniano Martínez Medina (Hellín, província d'Albacete, 24 de gener 1942) és un polític espanyol.
Treballà com a manobre i va viure a l'estranger. Militant de l'UJC, a començaments dels anys 1970 va tornar a Espanya per a reorganitzar el Partit Comunista d'Espanya i CCOO a La Unión (Múrcia), però fou detingut i el 5 d'agost de 1973 fou condemnat pel Tribunal d'Ordre Públic a 3 anys de presó per associació il·lícita.
S'establí a Barcelona i fou un dels fundadors de l'Associació de Veïns de Nou Barris, secretari general de Comissions Obreres de la construcció i membre del consell nacional de la CONC fins al 1982. A les eleccions municipals espanyoles de 1979 fou escollit regidor de l'ajuntament de Barcelona pel PSUC, i diputat a les eleccions al Parlament de Catalunya de 1980. El 31 d'octubre de 1980 va renunciar al seu escó i fou substituït per Assumpció Sallés i González. Durant el seu curt mandat fou membre de la comissió d'Economia, Finances i Pressupost, de la comissió de Política Social i de la comissió de Drets Humans del Parlament de Catalunya.
El 1997 havia estat regidor d'Arganda del Rey per Esquerra Unida i el 2009 era membre del comitè de garanties d'Esquerra Unida de la Comunitat de Madrid.

## Referències

* ↑ Tribunales. Acusados de Actividades Comunistas a ABC 11 de juny de 1972
* ↑ Tribunales. Una sentencia confirmada del T.O.P a ABC, 5 d'agost de 1973
* ↑ Partidos en liza: el PSUC (7) a la Vanguardia, 13 de març de 1980
* ↑ Diputats del Parlament de Catalunya en la I Legislatura p. 77
* ↑ «Ple de l'Ajuntament d'Arganda de 1997». Arxivat de l'original el 2010-04-01. [Consulta: 27 novembre 2009].
* ↑ IU sale más unida que nunca de su Asamblea y dispuesta a recuperar su espacio al web d'IU de la Comunitat de Madrid
# Justinianòpolis (Epir)

Justinianòpolis (en llatí Iustinianopolis) era una ciutat de l'Epir que anteriorment s'havia anomenat Hadrianopolis (Adrianòpolis), reconstruïda per Justinià I.

## Referències

* ↑ Smith, William (ed.). «Justinianopolis». Dictionary of Greek and Roman Geography (1854). [Consulta: 14 abril 2021].
# Juan Pablo Forner

Juan Pablo Forner y Segarra (Mérida, Extremadura, 17 de febrer de 1756 - Madrid, 16 de març de 1797), va ser un escriptor espanyol.

## Biografia

Era de família valenciana, va ser educat pel seu oncle que era el famós metge Andrés Piquer. Va estudiar Dret a les universitats de madrid i Toledo i va ser professor de jurisprudència a la Universitat de Salamanca. Va ser propegit per Manuel Godoy i per això va ser nomenat fiscla del crim de l'Audiència de Sevilla (1790) i del Consell de Castella (1796). La Real Academia Española premià la seva Sátira contra los vicios introducidos en la Poesía por los malos poetas de 1782. Ell mateix va satiritzar a gairebé tots els escriptors contemporanis, especialment agre va ser contra Tomás de Iriarte, Vicente García de la Huerta, Francisco Sánchez Barbero, José de Vargas Ponce, Cándido María Trigueros i León de Arroyal.
Va ser un apassionat nacionalista espanyol i va defensar la cultura espanyola davant el judici que n'havia fet Masson de Morvilliers a la Enciclopédie Méthodique (1782) "Què es deu a Espanya?". La resposata de Forner va ser realitzada per encàrrec del Comte de Floridablanca, amb el títol de: Oración apologética por la España y su mérito literario (1786); això li va valdre la paròdia Pan y Toros de León de Arroyal i el menyspreu d'altres il·lustrats dient que estava massa enganxat als poderosos.

## Obres

* Obras de don Juan Pablo Forner recogidas y ordenadas por D. Luis Villanueva, Madrid: Imp. La Amistad, 1843.
* Sátira contra los vicios introducidos en la poesía castellana, premiada por la Real Academia Española, Madrid: Ibarra, 1783.
* Oración apologética por la España y su mérito literario (1786)
* Discurso sobre el modo de escribir y mejorar la historia de España
* Exequias de la lengua castellana.
* El asno erudito. Fábula original, obra póstuma de un poeta anónimo. Publicada por Pablo Segarra Madrid: Imprenta del Supremo Consejo de Indias, 1782. Contra Tomás de Iriarte.
* Los gramáticos. Historia chinesca (1782), Clásicos castellanos, 1970, prólogo de José Jurado. Contra Tomás de Iriarte.
* Discurso sobre la tortura, edición de Santiago Mollfulleda. Barcelona: Crítica, 1990.
* La corneja sin plumas (1795), contra Vargas Ponce.
* Carta de don Antonio de Varas, contra Trigueros.
* Reflexiones sobre la "Lección crítica" que ha publicado don Vicente García de la Huerta. Las escribía en vindicación de la buena memoria de Miguel de Cervantes Saavedra Tomé Cecial, ex-escudero del bachiller Sansón Carrasco. Madrid: Imprenta Real, 1786.

## Bibliografia

* François Lopez, Juan Pablo Forner et la crise de la conscience espagnole au XVIIIè siècle (1976). Tr.: Juan Pablo Forner y la crisis de la conciencia española en el siglo XVIII, Valladolid, Junta de Castilla y León, 1999 (versión de Fernando Villaverde).
* José Antonio Maravall, Estudios de Historia del pensamiento español. Siglo XVIII (Mondadori, 1991), artículo "La obra de Forner".

## Enllaços externs

* Obres digitalitzades de Forner
Plantilla:Wikisource autor
# Josep Maria Gonzalvo Solà

Josep Maria Gonzalvo Solà (nascut el 3 de febrer de 1959) és un entrenador de futbol català.

## Carrera futbolística

Nascut a Barcelona, Gonzalvo va començar la seva carrera com a entrenador a l'Almenar CF, i després al CD Malgrat. Després de dirigir posteriorment el CF Balaguer, el CF Calafell, la UA Horta i el FC Santboià, es va incorporar al FC Barcelona l'any 1996, sent inicialment nomenat entrenador de l'equip C de Tercera Divisió.
Gonzalvo va aconseguir l'ascens amb el C, però el descens del filial va impedir l'ascens a Segona Divisió B. L'any 1997 va ser nomenat entrenador d'aquest darrer equip, també de tercera divisió.
Gonzalvo va aconseguir l'ascens a segona divisió en la seva primera temporada, però va patir el descens immediat. El 29 d'octubre de 2002 va ser nomenat entrenador del CF Reus Deportiu de tercera divisió, patint el descens per equip però aconseguint l'ascens immediat.
El 22 de juny de 2004, Gonzalvo va ser nomenat responsable de la UE Figueres de tercera divisió. El 19 d'octubre de l'any següent va ser nomenat al capdavant del CE Mataró de quarta divisió.

## Referències

* ↑ «FC Barcelona» (en castellà). Mundo Deportivo, 27-08-1998. [Consulta: 9 juny 2018].
* ↑ «Josep Maria Gonzalvo, exentrenador del Balaguer i el Barça B, nou entrenador del Reus». CCMA, 29-10-2002. [Consulta: 9 juny 2018].
* ↑ «Josep Maria Gonzalvo, nou entrenador de la Unió Esportiva Figueres». CCMA, 22-06-2004. [Consulta: 9 juny 2018].
* ↑ «El CE Mataró presenta al nou tècnic, Josep Maria Gonzalvo». Tot Mataró, 19-10-2005. [Consulta: 9 juny 2018].
# Júpiter LXIII

Júpiter LXIII (designació provisional S/2017 J 2) és un satèl·lit natural de Júpiter. Fou descobert per Scott S. Sheppard i el seu equip el 2017, i el seu descobriment fou anunciat el 17 de juliol de 2018 mitjançant la Minor Planet Electronic Circular del Minor Planet Center. Té aproximadament 2 quilòmetres de diàmetre i orbita el planeta a un semieix major d'uns 23.303.000 quilòmetres amb una inclinació d'uns 166,4°. Pertany al grup de Carme.

## Referències

* ↑ «MPEC 2018-O09 : S/2016 J 2». Unió Astronòmica Internacional.
* ↑ http://home.dtm.ciw.edu/users/sheppard/satellites/jupsatdata.html Arxivat 2015-03-18 a Wayback Machine.

## Vegeu també

* Satèl·lits de Júpiter
# Kaarina

Kaarina (en suec Karin) és un municipi de Finlàndia, situat a la província de Finlàndia Occidental i a la regió de Finlàndia Pròpia.

## Ciutats agermanades

* Jõgeva, Estònia

## Vegeu també

* Castell de Kuusisto
# Juan Pedro Pina Martínez

Juan Pedro Pina Martínez (Múrcia, 29 de juny de 1985) és un futbolista murcià, que ocupa la posició de defensa. Ha estat internacional amb les seleccions espanyoles a les categories sub-15 i sub-16.

## Trajectòria

En època juvenil recala a les files de l'Atlètic de Madrid, però prompte retorna a les categories inferiors del Reial Múrcia. Entre 2004 i 2008 milita al filial murcià, i la temporada 07/08, hi debuta a la màxima categoria amb el primer equip, tot disputant tres partits.
No té continuïtat a l'equip pimentoner i el 2008 fitxa per un club de la regió murciana, el Sangonera Atlético.
Actualment milita a l'equip de futbol d'Alcoi (l'alcoià)

## Enllaços externs

* Fitxa del jugador
* Pàgina web oficial de l'alcoià
# Kaneferre

Kaneferre (Agradable és l'ànima de Ra) fou un faraó de la dinastia IX. A la llista del Papir de Torí és esmentat en tercer lloc. El seu nom era nom de naixement (traduït per "agradable és l'ànima de Ra") i no és clar quin era el seu nom de regnat. La seva residència fou a Herakleòpolis.

## Referències

* ↑ Imperios y Faraones mas importantes de Egipto
* ↑ I. E. S. Edwards,C. J. Gadd,N. G. L. Hammond. The Cambridge Ancient History. I part 2. University of Cambridge Press, 1971, p.465.
* ↑ margaret Bunson. Encyclopedia of Ancient Egypt, 1991, p.106.
# Kappa Mikey

"Kappa Mikey" és el títol d'una sèrie dels Estats Units creada per Larry Schwarz i emesa originalment el 2006 per la cadena Nicktoons en format HDTV.

## Repartiment
### Actors principals

* Michael Sinterniklaas - Mikey
* Kether Donohue - Lily
* Carrie Keranen - Mitsuki
* Sean Schemmel - Gonard
* Gary Mack - Guano
* Stephen Moverly - Ozu
* Jesse Adams - Yes Man / Yoshi

## Enllaços externs

* Lloc oficial (anglès)